
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 6 

16 Ιανουάριου 2004 


ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 11 
Οργανισμός Γεωτεχνικού Επιμελητηρίου Ελλάδας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20του Ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α 107). 

β) Του Ν. 1474/1984 «Τροποποίηση του ιδρυτικού νό¬ 
μου του Γεωτεχνικού Επιμελητηρίου Ελλάδας και άλλες 
διατάξεις» (Α 128). 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α 154) και τροποποιήθηκε μετηνπε- 
ριπτ. ατηςπαρ. 2του άρθρου 1 του Ν. 2469/1997«Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (Α 38). 

δ) Του Π .Δ.81 /2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α 57). 

2. Τις 15/3.11.1999 και 12/3.9.2002 εισηγήσεις του Διοι¬ 
κητικού Συμβουλίου του Γεωτεχνικού Επιμελητηρίου Ελ¬ 
λάδας (ΓΕΩΤ.Ε.Ε.). 

3. Την ΔΙΔΚ/Φ. 1/2/13773/15.7.2003 απόφαση του Πρω¬ 
θυπουργού και του Υπουργού Εσωτερικών, Δημόσιας Δι¬ 
οίκησης και Αποκέντρωσης «Ανάθεση αρμοδιοτήτων 
στον Υφυπουργό Εσωτερικών, Δημόσιας Διοίκησης και 
Αποκέντρωσης Νίκο Μπίστη» (Β 985). 

4. Την 1065956/863/Α0006/15.7.2003 απόφαση του Πρω¬ 
θυπουργού και του Υπουργού Οικονομικών «Καθορισμός 
αρμοδιοτήτων των Υφυπουργών Οικονομίας και Οικονομι¬ 
κών» (Β 985). 

5. Το γεγονός ότι από τις διατάξεις του παρόντος δια¬ 
τάγματος θα προκληθεί ετήσια δαπάνη σε βάρος του 
προϋπολογισμού του Γ εωτεχνικού Επιμελητηρίου Ελλά¬ 
δας ύψους 3.380, 76 ΕυΒΟ, η οποία θα καλυφθεί για τα 
επόμενα πέντε έτη από πιστώσεις που θα εγγραφούν 
στον προϋπολογισμό του Επιμελητηρίου στον ΚΑΕ 0238. 


6. Την 168/2003 γνωμοδότηση του Συμβουλίου της Επι¬ 
κράτειας, με πρόταση του Υπουργού Γεωργίας και των 
Υφυπουργών Οικονομίας και Οικονομικών και Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Αποστολή του ΓΕΩΤ.Ε.Ε. 

Το Γεωτεχνικό Επιμελητήριο Ελλάδας είναι σύμβουλος 
της Κυβέρνησης σε γεωτεχνικά θέματα, όπως ειδικότερα 
ορίζεται στο άρθρο 2 του Ν. 1474/1984, όπως τροποποιή¬ 
θηκε και ισχύει. 

Άρθρο 2 

Διάρθρωση υπηρεσιών 

1. ΟΙ υπηρεσίες του Γεωτεχνικού Επιμελητηρίου Ελλά¬ 
δας διακρίνονται σε Κεντρική και Περιφερειακές. 

2. Η Κεντρική Υπηρεσία του ΓΕΩΤ.Ε.Ε., μεέδρατη Θεσ¬ 
σαλονίκη, αποτελεί Διεύθυνση, η οποία ονομάζεται Διεύ¬ 
θυνση Διοίκησης Υπηρεσιών ΓΕΩΤ.Ε.Ε. και συγκροτείται 
από τις ακόλουθες οργανικές μονάδες: 

α) Τμήμα Μελετών και Τεκμηρίωσης 

β) Τμήμα Εκδόσεων, Εκδηλώσεων και Δημοσίων Σχέσεων 

γ) Τμήμα Επαγγελματικών θεμάτων 

δ) Τμήμα Διοικητικής Υποστήριξης και Προσωπικού 

ε) Τμήμα Οικονομικού - Λογιστικού 

στ) Αυτοτελές Γ ραφείο Νομικού Συμβούλου 

3. Οι περιφερειακές υπηρεσίες λειτουργούν σε επίπεδο 
Αυτοτελούς Γ ραφείου και είναι οι ακόλουθες: 

α) Αυτοτελές Γ ραφείο Διοίκησης και Προβολής Θράκης 
με έδρα την Αλεξανδρούπολη. 

β) Αυτοτελές Γ ραφείο Διοίκησης και Προβολής Ανατο¬ 
λικής Μακεδονίας με έδρα την Καβάλα. 

γ) Αυτοτελές Γ ραφείο Διοίκησης και Προβολής Κεντρι¬ 
κής Μακεδονίας με έδρα τη Θεσσαλονίκη. 

δ) Αυτοτελές Γ ραφείο Διοίκησης και Προβολής Δυτικής 
Μακεδονίας με έδρα την Κοζάνη. 

ε) Αυτοτελές Γραφείο Διοίκησης και Προβολής Ηπεί¬ 
ρου και Ιονίων Νήσων με έδρα τα Ιωάννινα. 

στ) Αυτοτελές Γραφείο Διοίκησης και Προβολής Κε¬ 
ντρικής Ελλάδας με έδρα τη Λάρισα. 

ζ) Αυτοτελές Γ ραφείο Διοίκησης και Προβολής Ανατο¬ 
λικής Στερεός Ελλάδας με έδρα την Αθήνα. 

η) Αυτοτελές Γ ραφείο Διοίκησης και Προβολής Πελοπον- 
νήσου και Δυτικής Στερεός Ελλάδας με έδρα την Πάτρα. 

θ) Αυτοτελές Γραφείο Διοίκησης και Προβολής Αιγαίου 
με έδρατην Ερμούπολη Σύρου. 

ι) Αυτοτελές Γ ραφείο Διοίκησης και Προβολής Κρήτης 
με έδρα το Ηράκλειο. 

Άρθρο 3 

Αρμοδιότητες Διεύθυνσης 
Διοίκησης Υπηρεσιών ΓΕΩΤ.Ε.Ε. 

Οι αρμοδιότητες της Διεύθυνσης Διοίκησης Υπηρεσιών 
ΓΕΩΤ.Ε.Ε. ανάγονται στα πιο κάτω θέματα τα οποία κα- 
τανέμονται μεταξύ των Τμημάτων αυτής ως εξής: 

1. Τμήμα Μελετών και Τεκμηρίωσης: 
α) Παρακολουθεί και βοηθά στο έργο και στη λειτουργία 
των αμειβομένων επιστημονικών επιτροπών και των ομά¬ 
δων εργασίας του ΓΕΩΤ.Ε.Ε., εκτός αυτών που ασχολού¬ 
νται με ζητήματα παιδείας και επαγγελματικών θεμάτων. 

β) Παρακολουθεί το έργο και τη λειτουργία των διαφό¬ 
ρων επιτροπών και οργάνων στις οποίες το ΓΕΩΤ.Ε.Ε. 
συμμετέχει με εκπρόσωπό του. 

γ) Είναι υπεύθυνο για τη σύνταξη μελετών επάνω σε ζη¬ 
τήματα γεωτεχνικού ενδιαφέροντος. 

δ) Μεριμνά για την οργάνωση και λειτουργία της βιβλιο¬ 
θήκης του Επιμελητηρίου, καθώς και για τη σύνδεση της με 
άλλες βιβλιοθήκες καιτράπεζες δεδομένων γεωτεχνικού εν¬ 
διαφέροντος, έχοντας ως στόχο την καλύτερη δυνατή τεκ¬ 
μηρίωση των θέσεωντου ΓΕΩΤ.Ε.Ε. καιτηνπαροχή κατά το 
δυνατόν πληρέστερων πληροφοριών στους γεωτεχνικούς. 

ε) Είναι υπεύθυνο για τη δημιουργία και τήρηση τραπε¬ 
ζών δεδομένων με στοιχεία της αρμοδιότητάς του, έχο¬ 
ντας ως στόχο την καλύτερη αξιοποίηση και εκμετάλλευ¬ 
ση των στοιχείων που συγκεντρώνει και καταγράφει. 

στ) Μεριμνά για τη συλλογή όλων των στοιχείων που 
αφορούν τους τομείς της γεωργίας, κτηνοτροφίας, δασι¬ 
κών πόρων, αλιείας, ορυκτών και υδατικών πόρων, προ- 
κειμένου να τεκμηριώσει θέσεις και απόψεις του 
ΓΕΩΤ.Ε.Ε. επί διαφόρων θεμάτων που έχουν σχέση μετον 
πρωτογενή και το δευτερογενή τομέα της παραγωγής. 

ζ) Μεριμνά για τη συγκέντρωση και την καταγραφή στα¬ 
τιστικών στοιχείων και πληροφοριών γενικού και ειδικού 
γεωτεχνικού ενδιαφέροντος που παρέχονται στην ελλη¬ 
νική και ξένη βιβλιογραφία, καθώς και στον ημερήσιο και 
περιοδικό ελληνικό και ξένο τύπο, προκειμένου να χρησι¬ 
μοποιούνται κάθε φορά για στήριξη των παρεμβάσεων 
και ανακοινώσεων του ΓΕΩΤ.Ε.Ε. προςτα όργανα της Πο¬ 
λιτείας και μέσα ενημέρωσης της κοινής γνώμης. 

η) Συνεργάζεται με τις λοιπές υπηρεσίες του ΓΕΩΤ.Ε.Ε. 
προκειμένου να αντλήσει στοιχεία για την τεκμηρίωση 
των απόψεων του Επιμελητηρίου. 

θ) Ενημερώνει και παρέχει στοιχεία της αρμοδιότητάς 
του προς τις λοιπές υπηρεσίες του ΓΕΩΤ.Ε.Ε. προκειμέ¬ 
νου να διευκολύνει την εκτέλεση του έργου τους. 

ι) Ενημερώνει και παρέχει ανακοινώσιμα στοιχεία της αρ¬ 
μοδιότητάς του προς κάθε τρίτο, είτε αυτός είναι υπηρεσία 
του Δημοσίου, είτε είναι άλλο νομικό ή φυσικό πρόσωπο. 

ια) Παρέχει προς τα Παραρτήματα του ΓΕΩΤ.Ε.Ε. τις 
πληροφορίες που χρειάζονται και συντονίζει τη δράση και 
τις ενέργειές τους, σχετικά με τα ζητήματα που άπτονται 
των αρμοδιοτήτων του. 

ιβ) Μελετά και προτείνει λύσεις για την αναβάθμιση του 
συστήματος μηχανοργάνωσης - μηχανογράφησης του 
ΓΕΩΤ.Ε.Ε. και είναι υπεύθυνο για την αντιμετώπιση των 
προβλημάτων που προκύπτουν κατά τη λειτουργία του. 
ιγ) Είναι υπεύθυνο γιατη μελέτη, εφαρμογή και λειτουργία 


της ηλεκτρονικής σύνδεσης της κεντρικής υπηρεσίας του 
ΓΕΩΤ.Ε.Ε., τόσο μετά Παραρτήματάτου, όσο και μετρίτους 
φορείς παροχής πληροφοριών (τράπεζες δεδομένων). 

ιδ) Παρακολουθεί άλατα θέματα γεωτεχνικού ενδιαφέ¬ 
ροντος στην Ευρωπαϊκή Ένωση και αναπτύσσει σχέσεις 
με τις αρμόδιες υπηρεσίες της Ένωσης αυτής. 

ιε) Προωθεί τις σχέσεις του Επιμελητηρίου με το Ευρω¬ 
παϊκό Κοινοβούλιο, καθώς και με τις Ευρωπαϊκές Επαγ¬ 
γελματικές Οργανώσεις Γεωτεχνικών. 

2. Τμήμα Εκδόσεων, Εκδηλώσεων και Δημοσίων Σχέσεων, 
α) Επιμελείται την έκδοση όλων των εντύπων που εκδίδει 

το ΓΕΩΤ.Ε.Ε. (περιοδικά, αφίσες, φυλλάδια, βιβλία) που εί¬ 
ναι σύμφωνα με τους σκοπούς και τους στόχους του. 

β) Μεριμνά για την οργάνωση (σχεδιασμός, προετοιμα¬ 
σία, οικονομική υποστήριξη, εκτέλεση) στο εσωτερικό ή 
το εξωτερικό, καθώς και την αξιολόγηση συνεδρίων, ημε¬ 
ρίδων, διαλέξεων, συζητήσεων με θέματα που προωθούν 
την υλοποίηση των σκοπώντου Επιμελητηρίου, όπως αυ¬ 
τοί προσδιορίζονται στο άρθρο 2 του Ν. 1474/1984. 

γ) Οργανώνει εκθέσεις ή συμμετέχει σε εκθέσεις γεω¬ 
τεχνικού ενδιαφέροντος που οργανώνουν άλλοι φορείς. 

δ) Έχει την ευθύνη για τη σχέση του ΓΕΩΤ.Ε.Ε. με τα 
Μέσα Μαζικής Ενημέρωσης και την παρουσίαση των δρα¬ 
στηριοτήτων αυτού μέσα από τα μέσα αυτά. 

ε) Επιμελείται και παρακολουθεί τον ημερήσιο τύπο για 
εντοπισμό κάθε δημοσιεύματος που θίγει θέματα σχετικά με 
τις αρμοδιότητες του ΓΕΩΤ.Ε.Ε., ενημερώνει τη Δ/νση Διοί¬ 
κησης μέσω του αρμοδίου Τμήματος και μεριμνά για τυχόν 
απάντηση ή ανακοίνωση σε συνεργασία πάντοτε με το Γ ρα¬ 
φείο ή Τμήμα στο οποίο αφορά το σχετικό δημοσίευμα. 

στ) Μεριμνά για την προώθηση των σχέσεων του ΓΕ¬ 
ΩΤ.Ε.Ε. και των οργάνων του με την Κυβέρνηση, τα 
Ν.Π.Δ.Δ., τους Ο.Τ.Α., τα Επιμελητήρια και τους λοιπούς 
δημόσιους και ιδιωτικούς φορείς που αναπτύσσουν δρα¬ 
στηριότητες που εμπίπτουν στις αρμοδιότητες του Επι¬ 
μελητηρίου σε συνεργασία με τα άλλα Τμήματα και Γ ρα¬ 
φεία της κεντρικής υπηρεσίας, καθώς και τα αρμόδια 
Γ ραφεία των Παραρτημάτων. 

ζ) Παρέχει προς τα Παραρτήματα του Επιμελητηρίου 
τις πληροφορίες που χρειάζονται και συντονίζει τη δράση 
και τις ενέργειές τους, σχετικά με τα ζητήματα που άπτο- 
νται των αρμοδιοτήτων του. 

3. Τμήμα Επαγγελματικών Θεμάτων 

α) Συγκεντρώνει, καταγράφει και παρακολουθεί τις δια¬ 
τάξεις (νόμους, Π.Δ/τα, υπουργικές αποφάσεις) που αφο¬ 
ρούν επαγγελματικά δικαιώματα των Γ εωτεχνικών, επαγ¬ 
γελματικά δικαιώματα ανταγωνιστικών κλάδων, καθώς 
και καθορισμό αρμοδιοτήτων των Γ εωτεχνικών κλάδων 
στα πλαίσια απασχόλησής τους στο Δημόσιο, στα νομικά 
πρόσωπα δημοσίου ή ιδιωτικού δικαίου ή στα πλαίσια 
άσκησης ελευθερίου επαγγέλματος. 

β) Σε συνεργασία με τις λοιπές υπηρεσίες του 
ΓΕΩΤ.Ε.Ε. ερευνά, μελετά και εισηγείται προς το Διοικη¬ 
τικό Συμβούλιο τον τρόπο παρέμβασης σε κάθε περίπτω¬ 
ση αμφισβήτησης επαγγελματικών δικαιωμάτων των Γε¬ 
ωτεχνικών κλάδων. 

γ) Παρέχει προς τα Παραρτήματα του ΓΕΩΤ.Ε.Ε. τις 
πληροφορίες που χρειάζονται και συντονίζειτη δράση και 
τις ενέργειές τους, σχετικά με ζητή ματα που άπτονται των 
αρμοδιοτήτωντου. 

δ) Παρακολουθεί και υποστηρίζει τη λειτουργία των επι¬ 
τροπών που συνιστάτο ΓΕΩΤ.Ε.Ε. με αντικείμενο τα επαγ¬ 
γελματικά θέματα και την απασχόληση των Γ εωτεχνικών. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


39 


ε) Συγκεντρώνει, καταγράφει, παρακολουθεί και μελε¬ 
τά τις διατάξεις και τις αποφάσεις των αρμοδίων δικα¬ 
στηρίων που αφορούν τις εργασιακές σχέσεις και τα λοι¬ 
πά δικαιώματα των εργαζομένων. 

στ) Καταγράφει, μετά από σχετική συνεργασία μετά επί 
μέρους συνδικαλιστικά σωματεία των γεωτεχνικών κλά¬ 
δων, τα εκάστοτε αιτήματα των γεωτεχνικών κλάδων, σε 
όλους τους τομείς απασχόλησής τους. 

ζ) Ερευνά, μελετά, εισηγείται προς το Διοικητικό Συμ¬ 
βούλιο και τεκμηριώνει την ανάγκη και τον τρόπο της πα- 
ρέμβασηςτου ΓΕΩΤ.Ε.Ε. για τηνπροώθηση της επίλυσης 
των αιτημάτων των Γεωτεχνικών κλάδων. 

η) Σε συνεργασία με το αρμόδιο Τμήμα μεριμνά για την 
προβολή των συνδικαλιστικών αιτημάτων των Γεωτεχνι¬ 
κών κλάδων. 

θ) Προωθεί τις σχέσεις του ΓΕΩΤ.Ε.Ε. με τους επαγ¬ 
γελματικούς συλλόγους των γεωτεχνικών. 

ι) Εισηγείται στο Διοικητικό Συμβούλιο ενδεχόμενη οι¬ 
κονομική στήριξη κλαδικών συνδικαλιστικών γεωτεχνι¬ 
κών σωματείων σε περιπτώσεις κινητοποιήσεων. 

ια) Πληροφορεί τους νέους επιστήμονες σε επιστημονι¬ 
κά και επαγγελματικά θέματα, καθώς και σε ζητήματα 
επαγγελματικής κατάρτισης και εξεύρεσης εργασίας. 

ιβ) Παρακολουθεί τα θέματα γεωτεχνικής εκπαίδευσης 
(προγράμματα σπουδών, προγράμματα μεταπτυχιακών 
σπουδών, προγράμματα επαγγελματικής κατάρτισης 
των νέων πτυχιούχων κλπ.) και εισηγείται στο Διοικητικό 
Συμβούλιο τρόπους παρέμβασης. 

ιγ) Παρακολουθεί και υποστηρίζει τη λειτουργία των 
επιτροπών που συστήνει το Επιμελητήριο με αντικείμενο 
την παιδεία και την εκπαίδευση των γεωτεχνικών. 

4. Τμήμα Διοικητικής Υποστήριξης και Προσωπικού 
α) Χειρίζεται τα θέματα του διορισμού και της εν γένει 
υπηρεσιακής κατάστασης των υπαλλήλωντου ΓΕΩΤ.Ε.Ε. 
όλων των κλάδων και κατηγοριών. 

β) Μεριμνά για την εκπαίδευση και επιμόρφωση του 
προσωπικού. 

γ) Συνεργάζεται με τις αρμόδιες υπηρεσίες και όργανα 
του ΓΕΩΤ.Ε.Ε. για την εκτίμηση των πραγματικών ανα¬ 
γκών σε προσωπικό, κατά κλάδο και ειδικότητα. 

δ) Επιβλέπει τη διαδικασία πρόσληψης προσωπικού 
(εποχιακού κλπ.). 

ε) Συγκεντρώνει και επεξεργάζεται τα στοιχεία σύνθε¬ 
σης και διάρθρωσης του προσωπικού. 

στ) Μεριμνά γιατηνπροετοιμασία και διεκπεραίωση της 
διαδικασίας των συνεδριάσεων των οργάνων του ΓΕ¬ 
ΩΤ.Ε.Ε., καθώς και για την εξυπηρέτηση λειτουργίας αυ¬ 
τών σε κεντρικό επίπεδο (κοινοποίηση προσκλήσεων, θέ¬ 
ματα ημερήσιας διάταξης κλπ.). 

ζ) Συντάσσει, τηρεί, επικυρώνει και υπογράφει τα πρα¬ 
κτικά των συνεδριάσεων και επιμελείται τη βιβλιοδεσία 
τους σε ειδικούς τόμους. 

η) Κοινοποιεί εγκαίρως και αρμοδίως τις αποφάσεις 
που λαμβάνονται από τα όργανα του ΓΕΩΤ.Ε.Ε. 

θ) Ταξινομεί το εκλογικό υλικό και τηρεί το αρχείο των 
εκλογικών αποτελεσμάτων του ΓΕΩΤ.Ε.Ε. 

ι) Δακτυλογραφεί και αναπαραγάγει τα έγγραφα ή κεί¬ 
μενα της κεντρικής υπηρεσίας του ΓΕΩΤ.Ε.Ε. 

ια) Διακινεί την εισερχόμενη και εξερχόμενη αλληλο¬ 
γραφία και τηρεί το γενικό πρωτόκολλο και αρχείο. 

ιβ) Μεριμνά για τα γενικού χαρακτήρα διοικητικά θέμα¬ 
τα (τηλεφωνικό κέντρο - ΡΑΧ, τήρηση ωραρίου κλπ.). 
ιγ) Τηρεί και ενημερώνει το ηλεκτρονικό αρχείο των με¬ 


λών και μεριμνά για την έγκαιρη καταχώριση σε αυτό των 
μεταβολών που αποφασίζει το Διοικητικό Συμβούλιο. 

ιδ) Ενημερώνει και πληροφορεί τα μέλη για τη διεκπε¬ 
ραίωση των ατομικών τους υποθέσεων και ζητημάτων σε 
σχέση με το ΓΕΩΤ.Ε.Ε., καθώς και για τη διεκπεραίωση 
όλης της σχετικής αλληλογραφίας. 

ιε) Συγκεντρώνει, παρακολουθεί και επεξεργάζεται τα 
στοιχεία που έχουν σχέση με το επιστημονικό δυναμικό 
του ΓΕΩΤ.Ε.Ε, 

ιστ) Μεριμνά για την παροχή στοιχείων στους ενδιαφε¬ 
ρομένους. 

ιζ) Παρακολουθεί και συγκεντρώνει το νομοθετικό και 
θεσμικό πλαίσιο που διέπειτην ίδρυση, οργάνωση και λει¬ 
τουργία του ΓΕΩΤ.Ε.Ε. 

ιη) Παρακολουθεί και συγκεντρώνει το νομοθετικό και 
θεσμικό πλαίσιο σχετικά με τους κλάδους και τα μέλη του 
Επιμελητηρίου. 

5. Τμήμα Οικονομικού - Λογιστικού 
α) Τηρεί όλα τα λογιστικά βιβλία που προβλέπονται από 
τον Εσωτερικό Κανονισμό του ΓΕΩΤ.Ε.Ε., καθώς και αυτά 
που με απόφαση του Διοικητικού Συμβουλίου κρίνονται 
απαραίτητα. 

β) Είναι υπεύθυνο για τη σύνταξη και υποβολή του σχεδί¬ 
ου του ετήσιου προϋπολογισμού του ΓΕΩΤ.Ε.Ε., των κατά 
την πορεία εκτέλεσής του αναγκαίων τροποποιήσεών του, 
καθώς και για τη μέριμνα της έγκαιρης έγκρισης αυτών. 

γ) Παρακολουθεί την εκτέλεση του προϋπολογισμού 
του ΓΕΩΤ.Ε.Ε. και ενημερώνει κάθε μήνα επ' αυτού το Δι¬ 
οικητικό Συμβούλιο με την υποβολή μηνιαίων απολογιστι¬ 
κών καταστάσεων και πλήρους ισοζυγίου της οικονομι¬ 
κής κατάστασης του Επιμελητηρίου, αφού ελέγξει τους 
λογαριασμούς και τα καθολικά και τα αντιπαραβάλλει με 
τα στοιχεία των λογαριασμών που τηρούνται στην Αγρο¬ 
τική Τράπεζα της Ελλάδας. 

δ) Είναι αρμόδιο για την εκκαθάριση όλων των δαπανών 
του ΓΕΩΤ.Ε.Ε. και για την έκδοση των ενταλμάτων πληρω¬ 
μής των δαπανών αυτών, πάντα μέσα στα πλαίσια των 
εγκεκριμένων πιστώσεων του προϋπολογισμού και των 
εγκρίσεων του Διοικητικού Συμβουλίου. Έχει τη μέριμνα 
καιτην ευθύνη για το σύννομο της εντελλόμενης δαπάνης, 
για το σωστό καταλογισμό της στο αντίστοιχο κεφάλαιο 
και άρθρο του προϋπολογισμού, για την ύπαρξη των νόμι¬ 
μων δικαιολογητικών, σωστά χαρτοσημασμένων και επικυ¬ 
ρωμένων, καθώς και για τον υπολογισμό και απόδοση των 
φόρων, κρατήσεων και εισφορών που αναλογούν στις δα¬ 
πάνες αυτές. Επίσης είναι υπεύθυνο για τον τακτικό έλεγ¬ 
χο της διαχείρισης της πάγιας προκαταβολής από τον 
υπάλληλο που τη διαχειρίζεται και για τη μέριμνα της 
έγκαιρης έκδοσης των ενταλμάτων των δαπανών που 
πραγματοποιήθηκαν από αυτή, για την αποκατάστασή της. 

ε) Παρακολουθεί την πορεία είσπραξης και έγκαιρης από¬ 
δοσης των πόρων του, από τις υπόχρεες υπηρεσίες και όρ¬ 
γανα στο λογαριασμό διαχείρισης του ΓΕΩΤ.Ε.Ε. που τηρεί¬ 
ται στην Α.Τ.Ε., μεριμνά για την εξακρίβωση ληξιπρόθεσμων 
απαιτήσεων των πόρων αυτών, βεβαιώνει και παρακολουθεί 
την είσπραξή τους. Χρεώνει τα οριζόμενα όργανα είσπραξης 
με τα διπλότυπα είσπραξης που τους παραδίδει, παρακολου¬ 
θεί την επιστροφή τους και ελέγχει τη συμφωνία των εισπρά¬ 
ξεων που πραγματοποιήθηκαν με αυτές που αποδόθηκαν. 

στ) Μεριμνά για την είσπραξη του αντιτίμου που καθο¬ 
ρίζει το Διοικητικό Συμβούλιο για τα τεύχη των περιοδι¬ 
κών εκδόσεων, των επιστημονικών συγγραμμάτων και 
των βιβλίων που εκδίδει και διαθέτει το ΓΕΩΤ.Ε.Ε. στα μέ¬ 
λη του ή σε τρίτους. 

ζ) Επιμελείται την έγκαιρη κατάρτιση του ετήσιου απολο¬ 
γισμού διαχείρισης και της υποβολής του στο Διοικητικό 
Συμβούλιο, της παράδοσής του μαζί με όλα τα απαραίτητα 
δικαιολογητικά στην αρμόδια κατά το νόμο επιτροπή για 
τον έλεγχό του και μεριμνά για την υποβολή του από το Δι¬ 
οικητικό Συμβούλιο στη Γενική Συνέλευση των Αντιπροσώ¬ 
πων για την κρίση του. Επίσης μετά από πρόταση της Γ ενι¬ 
κής Συνέλευσης των Αντιπροσώπων μεριμνά για την υπο¬ 
βολή του στο Ελεγκτικό Συνέδριο για τον τελικό έλεγχο. 

η) Μεριμνά για τη σύνταξη και υποβολή της ετήσιας 
απογραφής και του ισολογισμού του ΓΕΩΤ.Ε.Ε. 

θ) Μεριμνά για τον εφοδιασμό του ΓΕΩΤ.Ε.Ε. μεταπάσης 
φύσης απαραίτητα έπιπλα και σκεύη, όργανα, υλικά και λοι¬ 
πά είδη πάγιας χρήσης, καθώς και αναλώσιμα υλικά, για την 
τήρηση της διαδικασίας που επιβάλλεται για τηνπρομήθειά 
τους, καθώς και για την τήρηση της διαδικασίας που επι¬ 
βάλλεται για την εκτέλεση οποιασδήποτε εργασίας και 
συμφωνίας , συμπεριλαμβανομένων αυτών που απαιτού¬ 
νται για την έκδοση των περιοδικών και των συγγραμμάτων 
του ΓΕΩΤ.Ε.Ε. και τηρείτο σχετικά βιβλία αποθήκης. 

Άρθρο 4 

Αρμοδιότητες Γ ραφείου Νομικού Συμβούλου 

Στις αρμοδιότητες του Γ ραφείου Νομικού Συμβούλου 
ανήκουν όλα τα νομικής φύσης θέματα που αφορούν το 
ΓΕΩΤ.Ε.Ε. και ειδικότερα: 

α) Γνωμοδοτεί για κάθε νομικής φύσης θέμα που τίθεται 
από τη Διοίκηση του ΓΕΩΤ.Ε.Ε. 

β) Κατοχυρώνει νομικά και παρακολουθεί όλες τις υπο¬ 
θέσεις του ΓΕΩΤ.Ε.Ε. και λαμβάνει κάθε απαραίτητο μέ¬ 
τρο για την περιφρούρηση των δικαιωμάτων και των συμ¬ 
φερόντων του. 

γ) Γνωμοδοτεί για κάθε θέμα που ανάγεται στην ερμη¬ 
νεία και εφαρμογή των σχετικών με το ΓΕΩΤ.Ε.Ε. νόμων 
και κανονισμών, μετά από ερωτήματα που τίθενται από τη 
Διοίκηση και τις υπηρεσίες του ΓΕΩΤ.Ε.Ε. 

δ) Επεξεργάζεται τη σχετική νομοθεσία και τους κανο¬ 
νισμούς του ΓΕΩΤ.Ε.Ε. από νομικής άποψης και εισηγεί- 
ταιτις αναγκαίες τροποποιήσεις, συμπληρώσεις ή μετα¬ 
βολές τους. 

ε) Παρέχει νομικές οδηγίες και κατευθύνσεις στις υπηρε¬ 
σίες του ΓΕΩΤ.Ε.Ε. για την ομοιόμορφη ερμηνεία και εφαρ¬ 
μογή των νόμων, κανονισμών και αποφάσεων της Διοίκησης. 

στ) Παρακολουθεί τη νομολογία των δικαστηρίων που 
αφορά στο ΓΕΩΤ.Ε.Ε. και παρέχει σχετικές οδηγίες στις 
υπηρεσίες. 

ζ) Μεριμνά και παρακολουθεί τις εξελίξεις της κοινοτι¬ 
κής νομοθεσίας σε θέματα του ΓΕΩΤ.Ε.Ε., τον εκσυγχρο¬ 
νισμό της νομοθεσίαςτου Επιμελητηρίου στα πλαίσια της 
Ευρωπαϊκής Ένωσης και την ενημέρωση των άλλων υπη¬ 
ρεσιακών μονάδων σε θέματα κοινοτικού δικαίου. 

η) Η δικαστική και εξώδικη αντιμετώπιση των υποθέσε- 
ωντου ΓΕΩΤ.Ε.Ε. και η υπεράσπιση γενικά των συμφερό¬ 
ντων του Επιμελητηρίου. 

θ) Παρέχει νομικές οδηγίες και κατευθύνσεις στους δι¬ 
κηγόρους που αναλαμβάνουν δικαστικές υποθέσεις του 
ΓΕΩΤ.Ε.Ε. και παρακολουθεί το έργο τους. 

ι) Επεξεργάζεται από νομική άποψη τις κάθε φύσης 
συμβάσεις του ΓΕΩΤ.Ε.Ε. με τρίτους. 

ια) Κωδικοποιεί τις γνωμοδοτήσεις, εγκυκλίους και οδη¬ 
γίες του Γραφείου. 

ιβ) Επιμελείται της ενημέρωσης και της τήρησης νομι¬ 
κής βιβλιοθήκης. 


ιγ) Τηρεί βιβλίο δικών και αρχείου δικογραφιών, 
ιδ) Ενημερώνει τη Διοίκηση και τις υπηρεσίες του ΓΕ¬ 
ΩΤ.Ε.Ε. ως προς τους γενικότερους νόμους, διατάγματα 
και αποφάσεις που αφορούν στο ΓΕΩΤ.Ε.Ε. 

ιε) Κωδικοποιεί ανεπίσημα σε ενιαίο κείμενο τη νομοθε¬ 
σία που αφορά το ΓΕΩΤ.Ε.Ε. προς διευκόλυνση της υπη¬ 
ρεσίας. 

Άρθρο 5 

Αρμοδιότητες του Αυτοτελούς Γ ραφείου Διοίκησης 
και Προβολής των Περιφερειακών Παραρτημάτων 

Το Γ ραφείο Διοίκησης και Προβολής, στο επίπεδο του 
κάθε Παραρτήματος και στα πλαίσια της Διοικούσας Επι¬ 
τροπής, έχει τις ακόλουθες αρμοδιότητες: 

α) Παρακολουθεί και βοηθά στο έργο και στη λειτουρ¬ 
γία των αμειβόμενων επιτροπών και των ομάδων εργα¬ 
σίας του Παραρτήματος. 

β) Παρακολουθεί το έργο και τη λειτουργία των διάφο¬ 
ρων επιτροπών και οργάνων σε επίπεδο Παραρτήματος, 
στις οποίες το ΓΕΩΤ.Ε.Ε. συμμετέχει με εκπρόσωπό του. 

γ) Μεριμνά για την οργάνωση και λειτουργία της βιβλιο¬ 
θήκης του Παραρτήματος, καθώς και τη σύνδεσή της με 
την κεντρική βιβλιοθήκη του ΓΕΩΤ.Ε.Ε. 

δ) Προωθεί τις σχέσεις του Παραρτήματος με τους δη¬ 
μόσιους και ιδιωτικούς φορείς, τα Ν.Π.Δ.Δ., τους Ο.Τ.Α., 
τα Επιμελητήρια κλπ., που αναπτύσσουν δραστηριότητες 
που εμπίπτουν στις αρμοδιότητες του ΓΕΩΤ.Ε.Ε. στο χώ¬ 
ρο ευθύνης του Παραρτήματος. 

ε) Ερευνά, μελετά, εισηγείται προς τη Διοικούσα Επι¬ 
τροπή και τεκμηριώνει την ανάγκη και τον τρόπο παρέμ¬ 
βασης του Παραρτήματος για την προώθηση της επίλυ¬ 
σης των αιτημάτων των κλάδων των Γεωτεχνικών στο χώ¬ 
ρο ευθύνης του Παραρτήματος. 

στ) Συλλέγει όλα τα στοιχεία που αφορούν τους τομείς 
της γεωργίας, κτηνοτροφίας, δασικών πόρων, αλιείας, 
ορυκτών και υδατικών πόρων σε επίπεδο Παραρτήματος, 
προκειμένου να τεκμηριώσει θέσεις και απόψεις του ΓΕ¬ 
ΩΤ.Ε.Ε. επί διαφόρων θεμάτων που έχουν σχέση με τον 
πρωτογενή και το δευτερογενή τομέα της παραγωγής 
ζ) Συγκεντρώνει και καταγράφει στατιστικά στοιχεία και 
πληροφορίες γενικού και ειδικού γεωτεχνικού ενδιαφέρο¬ 
ντος που παρέχονται στην ελληνική και ξένη βιβλιογραφία 
καθώς και στον ημερήσιο και περιοδικό ελληνικό και ξένο 
τύπο, προκειμένου να χρησιμοποιούνται κάθε φορά για 
στήριξη των παρεμβάσεων και ανακοινώσεων του 
ΓΕΩΤ.Ε.Ε. προς τα όργανα της Πολιτείας και τα μέσα ενη¬ 
μέρωσης της κοινής γνώμης σε επίπεδο Παραρτήματος. 

η) Συνεργάζεται με τις λοιπές Υπηρεσίες του ΓΕΩΤ.Ε.Ε. 
προκειμένου να αντλήσει στοιχεία για την τεκμηρίωση 
των απόψεων του Επιμελητηρίου. 

θ) Ενημερώνει και παρέχει στοιχεία της αρμοδιότητας 
του προς τις λοιπές υπηρεσίες του ΓΕΩΤ.Ε.Ε. προκειμέ¬ 
νου να διευκολύνει την εκτέλεση του έργου τους. 

ι) Ενημερώνει και παρέχει ανακοινώσιμα στοιχεία της αρ- 
μοδιότητάςτου προς κάθε τρίτο, είτε αυτός είναι υπηρεσία 
του Δημοσίου, είτε είναι άλλο νομικό ή φυσικό πρόσωπο. 

ια) Μελετά και προτείνει λύσεις για την αναβάθμιση του 
συστήματος μηχανοργάνωσης-μηχανογράφησης του Πα¬ 
ραρτήματος και είναι υπεύθυνο για την αντιμετώπιση των 
προβλημάτων που προκύπτουν κατά τη λειτουργία του. 

ιβ) Επιμελείται της έκδοσης όλων των εντύπων που εκ¬ 
δίδει το Παράρτημα (περιοδικά, αφίσες, φυλλάδια, βι- 

βλία) και είναι σύμφωνα με τους σκοπούς και τους στό¬ 
χους του Επιμελητηρίου. 

ιγ) Μεριμνά για την οργάνωση (σχεδιασμός, προετοι¬ 
μασία, οικονομική υποστήριξη, εκτέλεση) και την αξιολό¬ 
γηση συνεδρίων, ημερίδων, διαλέξεων και συζητήσεων 
σε επίπεδο Παραρτήματος, με θέματα που προωθούν την 
υλοποίηση των σκοπών του Επιμελητηρίου, όπως αυτοί 
προσδιορίζονται στο άρθρο 2 του Ν. 1474/1984. 

ιδ) Οργανώνει εκθέσεις ή συμμετέχει σε εκθέσεις γεω¬ 
τεχνικού ενδιαφέροντος που οργανώνουν άλλοι φορείς, 
σε επίπεδο Παραρτήματος 

ιε) Έχει την ευθύνη για τη σχέση του Παραρτήματος με 
τα Μέσα Μαζικής Ενημέρωσης και την παρουσίαση των 
δραστηριοτήτων του μέσα από αυτά. 

ιστ) Επιμελείται και παρακολουθεί τον ημερήσιο τύπο 
για τον εντοπισμό κάθε δημοσιεύματος το οποίο θίγει θέ¬ 
ματα σχετικά με τις αρμοδιότητες του Παραρτήματος, 
ενημερώνει τη Διοικούσα Επιτροπή του Παραρτήματος 
και μεριμνά για τυχόν απάντηση ή ανακοίνωση. 

ιζ) Σε συνεργασία με τις λοιπές υπηρεσίες του 
ΓΕΩΤ.Ε.Ε. ερευνά, μελετά και εισηγείται προς τη Διοι¬ 
κούσα Επιτροπή τον τρόπο παρέμβασης σε περιπτώσεις 
που αμφισβητούνται επαγγελματικά δικαιώματα των γε¬ 
ωτεχνικών κλάδων σε επίπεδο Παραρτήματος. 

ιη) Μεριμνά για την προβολή των συνδικαλιστικών αιτημά¬ 
των των γεωτεχνικών κλάδων σε επίπεδο Παραρτήματος. 

ιθ) Προωθεί τις σχέσεις του Επιμελητηρίου με τους 
επαγγελματικούς συλλόγους των γεωτεχνικών σε επίπε¬ 
δο Παραρτήματος. 

κ) Ενημερώνει, σε συνεργασία με τα αρμόδια Τμήματα 
της Κεντρικής Υπηρεσίας, τους γεωτεχνικούς του Πα¬ 
ραρτήματος σε επιστημονικά και επαγγελματικά θέματα, 
καθώς και σε ζητήματα επαγγελματικής κατάρτισης και 
εξεύρεσης εργασίας. 

κα) Προετοιμάζει και διεκπεραιώνει τη διαδικασία συνε¬ 
δρίασης και την εξυπηρέτηση λειτουργίας των οργάνων 
του Παραρτήματος (κοινοποίηση προσκλήσεων, θέματα 
ημερήσιας διάταξης). 

κβ) Μεριμνά για τη σύνταξη, τήρηση, επικύρωση και 
υπογραφή των πρακτικών των συνεδριάσεων, καθώς και 
τη βιβλιοδεσία τους σε ειδικούς τόμους. 

κγ) Μεριμνά για την έγκαιρη κοινοποίηση αρμοδίωςτων 
αποφάσεων που λαμβάνονται από τα όργανα του Παραρ¬ 
τήματος. 

κδ) Είναι υπεύθυνο για τη διακίνηση της εισερχόμενης 
και εξερχόμενης αλληλογραφίας, την τήρηση του γενι¬ 
κού πρωτοκόλλου καιτου αρχείου του Παραρτήματος και 
για την εν γένει διοικητική υποστήριξη της λειτουργίας 
του Παραρτήματος 

κε) Τηρεί όλα τα λογιστικά βιβλία του Παραρτήματος 
που προβλέπονται από τον Εσωτερικό Κανονισμό του 
Επιμελητηρίου, καθώς και αυτά που με απόφαση της Δι- 
οικούσας Επιτροπής κρίνονται απαραίτητα. 

κστ) Είναι υπεύθυνο για τη σύνταξη και υποβολή του 
σχεδίου του ετήσιου προϋπολογισμού του Παραρτήμα¬ 
τος, των κατά την πορεία εκτέλεσής των απαραίτητων 
τροποποιήσεώντου, καθώς και για τη μέριμνα της έγκαι¬ 
ρης έγκρισης των παραπάνω. 

κζ) Παρακολουθεί την εκτέλεση του προϋπολογισμού 
του Παραρτήματος και ενημερώνει κάθε μήνα επ' αυτού 
τη Διοικούσα Επιτροπή με την υποβολή μηνιαίων απολο¬ 
γιστικών καταστάσεων και πλήρους ισοζυγίου της οικο¬ 
νομικής κατάστασης του Παραρτήματος. 


κη) Είναι αρμόδιο για την εκκαθάριση όλων των δαπανών 
του Παραρτήματος και για την έκδοση ενταλμάτων πλη¬ 
ρωμής των δαπανών αυτών, πάντα μέσα στα πλαίσια των 
εγκεκριμένων πιστώσεων του προϋπολογισμού και των 
εγκρίσεων της Διοικούσας Επιτροπής. Έχει τη μέριμνα και 
την ευθύνη για το σύννομο της εντελλόμενης δαπάνης, για 
το σωστό καταλογισμό της στο αντίστοιχο κεφάλαιο και 
άρθρο του προϋπολογισμού, για την ύπαρξη των νομίμων 
δικαιολογητικών, σωστά χαρτοσημασμένων και επικυρω¬ 
μένων, καθώς και για τον υπολογισμό και απόδοση των 
φόρων, κρατήσεων και εισφορών που αναλογούν στις δα¬ 
πάνες αυτές. Επίσης είναι υπεύθυνο για τον τακτικό έλεγ¬ 
χο της διαχείρισης της πάγιας προκαταβολής από τον 
υπάλληλο που τη διαχειρίζεται και για τη μέριμνα της 
έγκαιρης έκδοσης των ενταλμάτων των δαπανών που 
πραγματοποιήθηκαν από αυτή, για την αποκατάστασή της. 

κθ) Επιμελείται της έγκαιρης κατάρτισης του ετήσιου 
απολογισμού διαχείρισης και της υποβολής του στη Διοι¬ 
κούσα Επιτροπή, της παράδοσής του μαζί με όλα τα απα¬ 
ραίτητα δικαιολογητικά στην αρμόδια κατά νόμο επιτροπή 
για τον έλεγχό του και μεριμνά για την υποβολή του από τη 
Διοικούσα Επιτροπή στη Γενική Συνέλευση των Αντιπρο¬ 
σώπων του Παραρτήματος για την ενημέρωσή της. 

λ) Μεριμνά για τον εφοδιασμό του Παραρτήματος μετά 
απαραίτητα έπιπλα και σκεύη, όργανα, υλικά και λοιπά εί¬ 
δη πάγιας χρήσης, καθώς και αναλώσιμα υλικά, για την 
τήρηση της διαδικασίας που επιβάλλεται για την προμή¬ 
θεια τους, καθώς και για την τήρηση της διαδικασίας που 
επιβάλλεται για την εκτέλεση οποιοσδήποτε εργασίας και 
συμφωνίας. Επίσης τηρείτο σχετικά βιβλία αποθήκης. 

Άρθρο 6 

Διάρθρωση θέσεων 

1. Οι θέσεις του μονίμου προσωπικού του Γεωτεχνικού 
Επιμελητηρίου Ελλάδας ορίζονται κατά κατηγορία και 
κλάδο ως εξής: 

ΘΕΣΕΙΣ 

_ Τακτικές Προσωρινές 

ΚΑΤΗΓΟΡΙΑ ΠΕ 
Κλάδος ΠΕ Γεωτεχνικών 
Από τις θέσεις του Κλάδου 
αυτού μία (1) θέση ορίζεται 
με βαθμό Διευθυντή 
Κλάδος ΠΕΔιοικητικού-Οικονομικού 
Κλάδος ΠΕ Πληροφορικής 

ΚΑΤΗΓΟΡΙΑ ΤΕ 

Κλάδος ΤΕ Διοικητικού-Λογιστικού 
Κλάδος ΤΕ Βιβλιοθηκονόμων 
Κλάδος ΤΕ Πληροφορικής 

ΚΑΤΗΓΟΡΙΑ ΔΕ 

Κλάδος ΔΕ Διοικητικών Γραμματέων 
Κλάδος ΔΕ Προσωπικού Η/Υ 

ΚΑΤΗΓΟΡΙΑ ΥΕ 

Κλάδος ΥΕ Προσωπικού 

Καθαριότητας _ 

Σύνολο 48 10 

2. Οι θέσεις της προηγουμένης παραγράφου κατανέ- 
μονται μεταξύ της Κεντρικής Υπηρεσίας και των Παραρ¬ 
τημάτων του ΓΕΩΤ.Ε.Ε. ως εξής: 


23 


2 

1 


17 

1 

ΘΕΣΕΙΣ 

Τακτικές Προσωρινές 

α) Κεντρική Υπηρεσία: 

αα) Κλάδος Π Ε Γεωτεχνικών 9 2 

ββ) Κλάδος ΠΕ Πληροφορικής 1 

γγ) Κλάδος ΠΕΔιοικητικού-Οικονομικού 2 

δδ) Κλάδος ΤΕ Διοικητικού Λογιστικού 1 

εε) Κλάδος ΤΕ Βιβλιοθηκονόμων 1 

στστ) Κλάδος ΤΕ Πληροφορικής 1 

ζζ) Κλάδος ΔΕ Διοικητικών Γραμματέων 7 

ηη) Κλάδος ΔΕ Προσωπικού Η/Υ 1 

θθ) Κλάδος ΥΕ Προσωπικού Καθαριότητας 1 

β) Παράρτημα Θράκης: 

αα) Κλάδος ΠΕ Γεωτεχνικών 1 

ββ) Κλάδος ΔΕ Διοικητικών Γ ραμματέων 1 1 

γ) Παράρτημα Ανατολικής Μακεδονίας: 

αα) Κλάδος ΠΕ Γ εωτεχνικών 1 

ββ) Κλάδος ΔΕ Διοικητικών Γ ραμματέων 1 1 

δ) Παράρτημα Κεντρικής Μακεδονίας: 

αα) Κλάδος ΠΕ Γ εωτεχνικών 2 

ββ) Κλάδος ΔΕ Διοικητικών Γ ραμματέων 1 1 

ε) Παράρτημα Δυτικής Μακεδονίας: 

αα) Κλάδος ΠΕ Γ εωτεχνικών 1 

ββ) Κλάδος ΔΕ Διοικητικών Γ ραμματέων 1 1 

στ) Παράρτημα Ηπείρου και Ιονίων Νήσων: 

αα) Κλάδος ΠΕ Γ εωτεχνικών 1 

ββ) Κλάδος ΔΕ Διοικητικών Γ ραμματέων 1 

ζ) Παράρτημα Κεντρικής Ελλάδας: 


αα) Κλάδος Π Ε Γεωτεχνικών 2 1 

ββ) Κλάδος ΔΕ Διοικητικών Γ ραμματέων 1 1 

η) Παράρτημα Ανατολικής Στερεός Ελλάδας: 
αα) Κλάδος ΠΕ Γ εωτεχνικών 3 

ββ) Κλάδος ΔΕ Διοικητικών Γ ραμματέων 1 1 

θ) Παράρτημα Πελοποννήσου και Δυτικής Στερεάς Ελ¬ 
λάδας: 

αα) Κλάδος ΠΕ Γ εωτεχνικών 1 

ββ) Κλάδος ΔΕ Διοικητικών Γ ραμματέων 1 1 


ι) Παράρτημα Αιγαίου: 

αα) Κλάδος ΠΕ Γ εωτεχνικών 1 

ββ) Κλάδος ΔΕ Διοικητικών Γ ραμματέων 1 

ια) Παράρτημα Κρήτης: 

αα) Κλάδος ΠΕ Γ εωτεχνικών 1 

ββ) Κλάδος ΔΕ Διοικητικών Γ ραμματέων 1 

Από τις ανωτέρω πάγιες θέσεις μονίμου προσωπικού δεν 
πληρούνται ισάριθμες θέσεις με τους υπηρετούντες κάθε 
φορά υπαλλήλους σε προσωρινές θέσεις αντίστοιχης ει¬ 
δικότητας. 

3. Προσόντα διορισμού στον εισαγωγικό βαθμό για τις 
θέσειςτηςπαρ. 1 ορίζονται τα προβλεπόμενα από τις δια- 
τάξειςτου Π.Δ.50/2001 «Καθορισμόςτωνπροσόντων διο¬ 
ρισμού σε θέσεις φορέωντου δημόσιου τομέα» (Α39). Ει¬ 
δικότερα για τον Κλάδο ΠΕ Γεωτεχνικών απαιτείται επι¬ 
πλέον άδεια άσκησης επαγγέλματος. 

Άρθρο 7 

Θέσεις με έμμισθη εντολή 

1. Ορίζεται μία (1) θέση με έμμισθη εντολή. 

2. Στη θέση αυτή προσλαμβάνεται δικηγόρος παρ' 
Αρείω Πάγω ως νομικός σύμβουλος του ΓΕΩΤ.Ε.Ε. 


Άρθρο 8 

Προϊστάμενοι - Αναπλήρωση 

1. Της Διεύθυνσης των υπηρεσιών του ΓΕΩΤ.Ε.Ε. 
προΐσταται υπάλληλος του Κλάδου ΠΕ Γεωτεχνικών. Ο 
Προϊστάμενος της Διεύθυνσης Διοίκησης Υπηρεσιών του 
ΓΕΩΤ.Ε.Ε.: 

α) Προΐσταται των υπηρεσιών της Δ/νσης, τις κατευθύ¬ 
νει και τις ελέγχει στα πλαίσια της κείμενης νομοθεσία 
που διέπειτη λειτουργία του Επιμελητηρίου και των απο¬ 
φάσεων του Διοικητικού Συμβουλίου, με σκοπό την τα¬ 
χεία και ακριβή εφαρμογή και υλοποίησή τους. 

β) Μετέχει στις συνεδριάσεις του Διοικητικού Συμβου¬ 
λίου του ΓΕΩΤ.Ε.Ε χωρίς δικαίωμα ψήφου και εισηγείται 
τα θέματα που έχουν σχέση με την εσωτερική λειτουργία 
και τη διαχείριση του, σε συνεργασία με τον προϊστάμενο 
του Τμήματος στο οποίο υπάγεται το προς συζήτηση θέ¬ 
μα. 

γ) Αποσφραγίζει, χαρακτηρίζει και κατανέμει την αλλη¬ 
λογραφία του ΓΕΩΤ.Ε.Ε. στα αρμόδια καθύλην Τμήματα 
για ενέργεια ή ενημέρωση, παρακολουθώνταςταυτόχρο- 
να την παραπέρα πορεία της. 

δ) Υπογράφει τα εξερχόμενα έγγραφα του ΓΕΩΤ.Ε.Ε. 
που απευθύνονται στις δημόσιες αρχές, στα νομικά πρό¬ 
σωπα δημοσίου και ιδιωτικού δικαίου, στα φυσικά πρό¬ 
σωπα καθώς και σε οποιοδήποτε τρίτο. 

ε) Υπογράφει τα εντάλματα δαπανών του Επιμελητηρί¬ 
ου, συμπεριλαμβανομένων των δαπανών μισθοδοσίας 
των υπαλλήλων. 

στ) Συνυπογράφει μετον Πρόεδροτου Διοικητικού Συμ¬ 
βουλίου τα έγγραφα που σχετίζονται με μεταβολές των 
μητρώων των μελών και με γενικές αρμοδιότητες του Επι¬ 
μελητηρίου όπως, εκπονήσεις μελετών, γνωμοδοτήσεις, 
προαγωγή επαγγελματικών συμφερόντων των μελών και 
δημιουργία οικονομικών υποχρεώσεων για το ΓΕΩΤ.Ε.Ε. 

ζ) Υπογράφει, μετά από εξουσιοδότηση του Διοικητικού 
Συμβουλίου, τα πιστοποιητικά, βεβαιώσεις και τα συναφή 
έγγραφα που εκδίδονται από το Επιμελητήριο και σχετί¬ 
ζονται με το μητρώο των μελών. 

η) Εκτελεί χρέη γραμματέα των πειθαρχικών συμβου¬ 
λίων του ΓΕΩΤ.Ε.Ε. 

θ) Επιμελείται, κάθε τρίμηνο, για τη σύνταξη έκθεσης με 
τις εργασίες που έγιναν και την πορεία της διαχείρισης του 
Επιμελητηρίου, η οποία αφού θεωρηθεί από τον Πρόεδρο 
υποβάλλεται στο Διοικητικό Συμβούλιο για ενημέρωση, κα¬ 
θώς επίσης και για τη σύνταξη της έκθεσης πεπραγμένων 
του Επιμελητηρίου, η οποία αφού θεωρηθεί από τον Πρόε¬ 
δρο και εγκριθεί από το Διοικητικό Συμβούλιο, συνοδεύει 
τον απολογισμό διαχείρισης που υποβάλλεται κάθε έτος. 

ι) Συντάσσειτις ετήσιες εκθέσεις υπηρεσιακής ικανότη¬ 
τας των προϊσταμένων Τμημάτων της Κεντρικής Υπηρε¬ 
σίας και των Αυτοτελών Γ ραφείων των Περιφερειακών 
Παραρτημάτων και θεωρεί, εκφράζοντας την άποψή του, 
τις εκθέσεις που συντάσσουν οι Τμηματάρχες για το προ¬ 
σωπικό των Τ μημάτων τους. 

2. Των Τμημάτων Μελετών και Τεκμηρίωσης, Εκδόσεων, 
Εκδηλώσεων και Δημοσίων Σχέσεων και Επαγγελματικών 
Θεμάτωντης κεντρικής υπηρεσίας, καθώς και των Αυτοτε¬ 
λών Γ ραφείων Διοίκησης και Προβολής των Παραρτημά¬ 
των προΐσταται υπάλληλος του Κλάδου ΠΕ Γ εωτεχνικών. 

3. Των Τμημάτων Διοικητικής Υποστήριξης και Προσω¬ 
πικού και Οικονομικού-Λογιστικού προΐσταται υπάλληλος 
του κλάδου ΠΕΔιοικητικού-Οικονομικού. 

4. Του Γραφείου Νομικού Συμβούλου προΐσταται δικη¬ 
γόρος με έμμισθη εντολή. 

5. Τον Προϊστάμενο της Διεύθυνσηςτωνυπηρεσιώντου ΓΕ- 
ΩΤ. Ε. Ε., καθώς και τους προϊσταμένους των Τ μη μάτων αυτής 
και των Αυτοτελών Γραφείων Διοίκησης και Προβολής των 
Παραρτημάτων αναπληρώνουν υπάλληλοι του ίδιου κλάδου. 


Άρθρο 9 
Παράρτημα 

Προσαρτάται και αποτελεί αναπόσπαστο μέρος του πα¬ 
ρόντος διατάγματος το κατωτέρω Παράρτημα Σύνθεσης 
Υπηρεσιακών Μονάδων (Π.Σ.Υ.Μ.) του ΓΕΩΤ.Ε.Ε. 

Άρθρο 10 

Καταργούμενες διατάξεις - Έναρξη ισχύος 

1. Από την έναρξη ισχύος του παρόντος διατάγματος καταργούνται οι διατάξεις του Β.Δ.461/1972 «περί οργανώ- 
σεως και λειτουργίας των υπηρεσιών του Γεωτεχνικού Επιμελητηρίου Ελλάδος (ΓΕΩΤ.Ε.Ε.)» (Α 137). 

2. Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Γεωργίας αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

